شەفەق
نیوز/ سەرچەوەیگ لە دیالە، ئمڕوو چوارشەممە، خەوەردا لە زەخمداری دوو مەدەنی هەنای
ماتۆڕسکیل "سەتوتە"یان کەفتە ناو جوویگ ئاویاری لە دەورگرد قەزای خاڵس.
سەرچەوەگە
ئەرا ئاژانس شەفەق نیوز وت: دوو کەس زەخمدار بوین، یەکیگیان زەخمەگەی سەختە، دویای
کەفتن ماتۆڕسکیلیان وەناو جوویگ ئاویاری لە ئاوای ئەبو تەمر لە دەورگرد قەزای خاڵس.
وتیش:
دوو زەخمدارەگە بریانە خەسەخانەیگ نزیک.
لە نەجەف،
سەرچەوەیگ ئەمنی، خەوەردا لە خوەیکوشتن ژنیگ وە ئاگر لە یەکیگ لە ناوچەیل ناوڕاس پارێزگاگە.
سەرچەوەگە
ئەرا ئاژانس شەفەق نیوز وت: ژنیگ لەناو تەمەن سی ساڵان، لەناو ماڵەگەی لە ناوڕاس شار
نەجەف وە بەنزین خوەی سزان،
وتیش:
هووکارەیل خوەیکوشتنی تا ئیسە دیار نیین، ودەزگا ئەمنیەیلە لێکۆڵینەوە لە رویداوەگە
کەن ئەرا رەسین وە بندروسی.
